जुली कुमारी महतो

जुली कुमारी महतो एक नेपाली राजनीतिज्ञ तथा पूर्व महिला, बालबालिका तथा ज्येष्ठ नागरिक मन्त्री हुन्। उनी नेपालको सङ्घीय संसदको प्रतिनिधि सभा सदस्य हुन्। उनी नेकपा एमालेबाट समानुपातिक प्रतिनिधित्व प्रणालीबाट निर्वाचित भएकी हुन्। 

नेपालको दोस्रो संविधानसभाको निर्वाचनमा उनी नेकपा एमालेबाट धनुषा–३ निर्वाचन क्षेत्रबाट उम्मेदवार भएर चुनाव लडेकी थिइन् तर उक्त निर्वाचनमा उनी नेपाली कांग्रेसका उपसभापति विमलेन्द्र निधिसँग पराजित भएकी थिइन्। 

नेकपा एमालेको लामो समयदेखि सदस्य रहेकी उनी सन् २०१९ मा नेकपा एमाले र नेकपा (माओवादी केन्द्र)को एकीकरणबाट बनेको नयाँ पार्टी नेपाल कम्युनिष्ट पार्टीको लागि धनुषा जिल्लाको 'सह-इन्चार्ज' नियुक्त भएकी थिइन्। नेपाल कम्युनिष्ट पार्टी लामो समयसम्म टिक्न नसकेर सन् २०२१ मार्च ८ मा विघटन भएको थियो। 

 निर्वाचन इतिहास 
निर्वाचनवर्षनिर्वाचन क्षेत्र/स्थानीय तहनतिजामतराजनीतिक दलस्रोतदोस्रो संविधानसभावि.सं. २०७०धनुषा–३पराजित१३,५३९नेकपा एमाले

 सन्दर्भ सामग्रीहरू 

श्रेणी:नेपालका महिला राजनीतिज्ञहरू
श्रेणी:जीवित मानिसहरू
श्रेणी:नेपाल सरकारका मन्त्रीहरू
श्रेणी:नेपाल कम्युनिस्ट पार्टी (२०७५–२०७७)का राजनीतिज्ञहरू
श्रेणी:नेपालको सङ्घीय संसदका सदस्यहरू
श्रेणी:नेपालका सांसदहरू २०७९–२०८२
श्रेणी:२१औँ शताब्दीका नेपाली राजनीतिज्ञहरू